En ny socialdemokratisk borgmesterkandidat skal vælges på demokratisk vis, men allerede nu peger H.C. Maarup altså på det tidligere folketingsmedlem fra Hadsund, der ikke opnåede genvalg ved det seneste folketingsvalg. Og Per Husted har ifølge Maarup sagt ja til udfordringen. Ved valget til Folketinget i 2007 fik Per Husted 2.174 personlige stemmer. Det var kun 88 stemmer fra, at han kunne træde direkte ind i Folketinget. Men det kom han først, da Lene Hansen blev valg til byrådet i Brønderslev i 2009 og dermed trådte ud af Folketinget. Ved valget i 2011 fik Per Husted en fremgang på næsten 1.500 stemmer til 3.668 i Mariagerfjord-kredsen - men det var stadig ikke nok til at blive valgt.

Referat:
Efter borgmester i Mariagerfjord Kommune, H.C. Maarup (Soc.Dem.), i dag meddelte, at han ikke genopstiller, har han besluttet at pege på tidligere folketingsmedlem Per Husted som sin efterfølger.